Magyar felirat: Brigi (brigichan@hotmail.com)
~ Weiyoung hercegnő ~
~ 43. rész ~
Csak az én asszonyom lehetsz!
Ha mást forgatnál a fejedben...
Jobb, ha arról minél hamarabb lemondasz!
- Fenség! - Eressz!
Talán nézzem tétlenül, ahogy Tuoba Yu átveri Weiyoungot?
El kell mondanom neki az igazságot!
Tudnia kell, hogy Tuoba Yu áll az anyám meggyilkolása mögött!
Fenség!
Ha most elmondaná Weiyoung kisasszonynak az igazat,
Nanan herceg talán észrevenné, hogy ő is tud erről.
És ha ennek tudatában fenséged ellen fordulna,
nem volna képes visszavágni neki!
Nem érdekel! Egyszerűen csak biztonságban akarom tudni Weiyoungot!
Na és a hercegné halála?
És az édesapjának, Jingmu hercegnek a halála?
Nekik nem akar igazságot szolgáltatni?
Fenségednek nincs oka az aggodalomra.
Noha Nanan herceg szeretné megszerezni magának a kisasszonyt,
ő sem ostoba, hogy hagyja magát átverni.
Tuoba Yu fölé kell kerekednem...
Csak akkor tehetek meg bármit, amit csak akarok.
A császár még mindig nagyon kedveli fenségedet.
A néhai trónörökös támogatói is fenséged mellé kívánnak állni.
Idővel minden adott lesz, hogy szembeszállhasson Nanan herceggel.
Egyelőre el kell viselnie ezt!
Nanan herceg rendkívül befolyásos ember.
Nem volna bölcs dolog most szembeszegülni vele.
Gaoyang herceg.
Hát itt van.
Valami baj van?
Azért kerestem most fel fenségedet, hogy elmondjam,
büszkén vallom, hogy jó emberismerőnek tartom magam.
Fenséged az egyedüli, akit rosszul ítéltem meg.
Azt hittem, fenségedet mindenki másnál nemesebb szándékok vezérlik.
Ki hitte volna, hogy ön is csak egy érzéketlen alak, aki gyönyörű nők után áhítozik?
Mivel fenséged egy tiszteletreméltó vendég, megkérem, hogy válogassa meg a szavait!
Minden fájdalmat, melyet Weiyoungnak maga miatt kellett elviselni,
előbb vagy utóbb vissza fogom fizetni fenségednek!
Anle!
Jól van, ha már ilyen makacs vagy, csinálj, amit akarsz!
De mi az oka, hogy ma így viselkedtél Wei hercegnőjével?
Ők kezdték!
Hát nem tudod, hogy a hátunk mögött zsüzsünek hívnak bennünket?
Nem akarom, hogy ilyen lekicsinylően bánjanak velünk!
Azok után, ahogy ma viselkedtél, szerinted majd jobban bánnak veled?
Nem szabad hagynom, hogy bántsanak, ha már az egész életemet ebben a palotában kell leélnem!
Kire támaszkodhatnék, ha nem magamra?
Te talán segítenél?
Honnan tudod, hogy eddig nem segítettem?
Még néhány hivatalnokot is meggyőztem, hogy szót emeljenek az érdekedben.
Tudom, hogy nem akarod ezt a házassági békeszerződést. Én sem!
De óvatosnak kell lennünk, különben bajba keveredünk!
Tisztában vagy ezzel?
- Nagy felfordulást fogok csinálni! - Te...!
Fenség... Valaki látni kívánja önt. Úgy tűnik, sürgős.
Gondold ezt át!
Jól van, hercegnő! Ne legyen mérges!
Nem fogok egy békeszerződés kedvéért férjhez menni!
Inkább meghalok, semmint hogy Rouranba küldjenek!
Fenség, ma egész nap nem evett még semmit!
Kérem, legalább egy falatot egyen!
Nem fogok!
Akkor inkább halálra éheztetem magam!
Ha halálra éhezek, legalább nem adnak férjhez Rouranba!
Hiszen Li Minde tegnap azt mondta, hogy megakadályozza majd a házassági békeszerződést, nem igaz?
Akkor miért akarna édesapám mégis Rouranba küldeni?
Fenség! Hogyhogy Yuanlie herceg még mindig nincs itt?
Ennyire érzéketlen volna?
Nem is érdekli őt fenséged?
Fenség, Yuanlie herceg megérkezett!
Most elmehetnek.
A cselédlánya azt mondta, egész nap nem evett semmit.
Ezzel csak árt az egészségének.
Tessék!
Tudom, hogy még mindig haragszik rám e békeszerződés miatt.
De már elkezdtem egyeztetni a hivatalnokokkal,
hogy segítsenek lebeszélni róla mindenkit.
Ki merné az apámat lebeszélni erről a döntésről?
Ha senki sem segít majd nekem, személyesen fogok beszélni őfelségével,
hogy vonja vissza a házassági békeszerződést!
Édesapám nem hallgatna rád.
Akkor én...
Magammal fogom vinni fenségedet!
Senki sem kényszerítheti, hogy olyasmit tegyen, amit nem szeretne.
Fenség, őszintén így gondolom!
Ha eljön ez a nap, hajlandó volna mindent hátrahagyni?
Fenség, képes volna...?
Igen!
Amíg veled lehetek, bármire hajlandó volnék!
Ugye?
Akkor még jobban vigyáznia kellene az egészségére, nem igaz?
Gyerünk, mosolyogjon egy kicsit!
Mosolyogjon!
Ügyes!
Tessék!
Későre jár az idő. Jobb, ha én most megyek...
Li Minde!
Szeretlek...!
Tudom, hogy sosem én voltam az, akit szerettél.
Mégis bolondulásig szeretlek téged.
Én vagyok Wei legakaratosabb hercegnője.
De érted hajlandó volnék mindenről lemondani.
Fenség...
[Vendégház]
Fenség...
Shanggu hercegnőt látogatta meg?
Követett engem?
Kérem, ne bosszankodjon emiatt!
Csak azért tettem, hogy gondoskodjak a biztonságáról.
Hogy őszinte legyek, egyszer magam is beszéltem a hercegnővel.
Mire készül?
Fenség, a hercegnő még hasznunkra válhat.
Ne hozzon nélkülem döntéseket!
Ha bántani meri, azt megkeserüli!
Miért ilyen fontos Shanggu hercegnő fenséged számára?
- Csak barátok vagyunk! - Csak barátok?
Fenséged megengedte, hogy Anle hercegnő ilyen makacsul viselkedjen.
Próbálja megakadályozni a házassági békeszerződést?
Remélem, szigorúbban megfegyelmezi a hercegnőt.
Tudom, mit kell tennem.
Fenséged Rouran érdekeit fogja előtérbe helyezni?
Fenség, hadd emlékeztessem újra!
A feladat, mellyel a kán megbízta, nem szenvedhet késedelmet!
Hamarosan cselekednie kell!
Ez ki van mosva?
Anle hercegnő!
Törjetek össze mindent!
- Igenis! - Azt ott! Azt is!
Törjetek össze mindent!
Mit művel, fenség?
Hogy meri a Császári Mosoda közönséges kis vezetője megalázni Rouran népét?
Mikor aláztam én meg Rourant?
Azt hiszed talán, nem vettem észre?
Úgy emlegettél minket a hátunk mögött, hogy „zsüzsü”!
„Zsüzsü”?
Ne merészeld még egyszer kiejteni ezt a szót!
Fenség, sosem beszéltem önről tiszteletlenül!
Nem lehet, hogy mindez csupán félreértés?
Félreértés?
Azt hiszed, nem tudom? Tudom jól, miket beszéltek a hátam mögött!
Azért sem büntettelek még meg, amit a fogadáson velem tettél!
Na majd meglátjuk!
Menjünk!
Miért ilyen gonosz ez az Anle hercegnő?
Pontosan! Nem értem, miért csinálja ezt!
Soha egy rossz szót nem szóltam róla...
Ki terjeszt ilyen szóbeszédet?
Kisasszony, miután Anle hercegnő megtudta,
hogy Li Weiyoung titokban ócsárolni merte Rouran népét,
magával vitte néhány szolgálóját, hogy megleckéztesse Li Weiyoungot a mosodában.
Minden kimosott ruhát a földre hajítottak.
Sokan látták a történteket.
Ők ketten mostantól ellenségek.
Ha bármi történne a későbbiekben Anle hercegnővel,
Li Weiyoung lesz az elsődleges gyanúsított.
Mihez kezdjünk most?
Weiyoung.
Hallottam, hogy Anle hercegnő felfordulást okozott a mosodában.
Jól vagy?
Semmi bajom.
Korábban nem hagytam volna, hogy így viselkedjen.
De most...
Biztos azért történt, mert segítettél Shanggu hercegnőnek a fogadáson,
ezért ez a kicsinyes Anle hercegnő megharagudott rád.
Shanggu hercegnő számtalanszor segített már rajtam.
Semmiképpen sem hagyhatom, hogy bántsák őt.
Emellett a császár előtt is jól akarok viselkedni,
hogy ne gondoljon rosszat rólam.
Akkor majd megragadom a lehetőséget, hogy megkérjem, vizsgálódjon Baizhi ügyében.
Talán még rábukkanhatunk a gyilkosára.
Még nem adtad fel a reményt?
Sosem fogom.
Mindenképpen meg fogom találni a gyilkost,
és gondoskodok róla, hogy meglakoljon a bűneiért.
Baizhi halála után ismét összefutottam Li Changlével.
Micsoda egy szégyentelen nő!
Bármit képes volna hazudni, csak hogy magát mentse.
Mit mondott?
Hogy aznap te is a palotában jártál.
Ezek szerint te is gyanús lennél?
Én...
Weiyoung, én...!
Tudom.
Bizonyára így akarja elérni, hogy szakadék keletkezzen közöttünk.
Nem fogom hagyni, hogy átverjen.
Ráadásul tudom, hogy te vagy az egyedüli, aki igazán törődik velem.
Jól van, most vissza kell mennem dolgozni.
Nem volna szabad túl sokáig távol maradnom.
Weiyoung, légy óvatos!
Li Weiyoung, valójában most kezdődik csak minden!
Nagyon óvatosnak kell lenned!
Vidd el ezeket a tiszteletreméltó Zhou úrnőnek!
Igenis!
Fenség, mi jár a fejében?
Weiyoung...
Azon gondolkoztam, hogy bár hercegnőnek születtem,
még ahhoz sincs jogom, hogy azzal a férfivel lehessek, akit szeretek.
Fenséged szereti Mindét, ugye?
Elmondta neked?
Mit mondott?
Semmit.
Fenséged arca mindent elárul.
Valóban?
De ha így van, mitévő legyek?
Ő nem szeret engem.
Minde tudja, mit érez fenséged iránta?
Igen... hamarosan férjhez fognak adni.
Ráadásul Li Minde apjához fogok feleségül menni!
Egyelőre ne essen kétségbe, fenség!
Amíg férjhez nem ment, a sorsa még nem pecsételődött meg.
Még megfordulhatnak a dolgok.
Weiyoung, segítesz nekem megoldást találni erre?
Egyelőre csak ne essen kétségbe!
Megint ő az!
Hallottam, hogy nyilvánosan is zaklatni merészelt téged.
Majd én móresre tanítom!
Fenség...!
- Fenség! - Anle!
- Fenséged az? - Egyidősek vagyunk, tegeződjünk!
Mindketten csatában nevelkedtünk!
Mit szólnál egy megmérettetéshez?
Na idehallgass, Tuoba Di! Velem nem veheted fel a versenyt!
Ne hozz többé szégyent magadra!
Fenség, ne rontson ezen a helyzeten még jobban!
Már megint te vagy az? Nem örülsz, hogy megszidtalak,
ezért elmentél segítséget kérni?
Legalább olyasvalakihez fordultál volna, aki ennél rátermettebb!
Miről beszélsz?
Na idehallgass!
Most is neked jár a szád!
Menjünk a gyakorlótérre most azonnal!
Te akartad!
Ne nyavalyogj majd nekem, és ne menj a császárhoz sírva, ha legyőzlek!
Ezt nekem kellett volna mondanom!
Mivel ez egy összecsapás, fogadnunk is kellene valamiben.
Mi legyen a tét?
A pénz vagy ékszer számunkra mit sem jelent.
Miért nem választunk valami különlegeset?
Mit javasolsz?
Ha veszítesz...
Ő kap 50 botütést!
Ha én veszítek, az én cselédlányom kapja a botütést.
Nekik mi közük van a mi versengésünkhöz?
Ha félsz, akkor nyugodtan hátrálj meg!
Micsoda?
Miért veszítenék én ellened?
Jól van! Akkor fogadjunk ebben!
De nem kell, hogy a cselédlányodat megbotozzák!
Ha veszítesz, soha többé nem bánthatod Weiyoungot!
Hát legyen!
Fenség!
Weiyoung, ne aggódj!
Meg fogjuk nyerni ezt a mérkőzést!
Fenség!
Tuoba Di, vesztettél!
Vigyék Li Weiyoungot, és kapjon 50 botütést!
Weiyoung!
Ne merjenek hozzáérni!
Weiyoung!
Tuoba Di, Wei népe is mindig így megszegi az adott szavát?
Rouran birodalmában nekünk be kell tartanunk, amit ígértünk!
Nem szeghetjük meg az adott szót!
Ha ezt tovább folytatod, szólok róla édesapámnak!
Te akartad ezt a mérkőzést!
Nem fogok megrettenni még akkor sem, ha őfelségéhez fordulsz panaszkodni!
Weiyoung...!
Weiyoung!
Abbahagyni!
Engedjék el őt!
Weiyoung!
- Weiyoung! - Jól vagy?
Megsérültél?
Csak néhány ütés volt...
Nem szükséges aggódnia.
Anle, ezzel túl messzire mentél!
Menjünk!
Weiyoung, sajnálom!
Nem tudtam, hogy Anle hercegnő ennyire ügyes.
Én...
- Semmi bajom. - Pontosan! Fenséged a hibás!
Fenség, megtenné, hogy nem csinál még egyszer ilyet?
Fenséged egy hercegnő! Senki se merné megbüntetni!
Weiyoung azonban csak egy cselédlány a mosodában!
Minde...
Ha ezt így folytatja, azzal a halálát okozhatja!
Igen, ez az én hibám...
Okolj csak engem a történtekért...!
Én...!
Fenség!
Hagyd őt!
Minde, hogy beszélhettél így vele?
Talán rosszat mondtam?
Azon kívül, hogy mindig csak bajt okoz, mégis mi hasznát látjuk?
Tudod, miért egyezett bele ebbe a megmérettetésbe?
Egyáltalán nem volt szükség arra, hogy megsértse Anle hercegnőt.
Mellettem próbált kiállni.
Mindig azon fáradozik, hogy megvédjen és gondoskodjon rólam.
De tudod, miért teszi mindezt?
A hercegnő nagyon szeret téged.
Nagyon-nagyon szeret téged.
Akár a Li-család mostohafia vagy, akár Rouran hercege,
az ő érzései semmit sem változtak.
Megkérted őt, hogy vigyázzon rám, és ő így is tett,
mintha ez lenne a legfontosabb feladat számára a világon.
Félt, hogy csalódást okoz majd neked,
ha nem vigyáz rám elég jól.
Vedd végre észre, mennyire ragaszkodik hozzád!
Hogy teremthetted hát le őt ilyen csúnyán?
Akkor halljam! Ha nagyon igyekszik az ember, talán teljesülnek a kívánságai?
Talán ha az ember mindig kedves ahhoz, akit szeret,
az érzései viszonzásra lelnek?
Te nem szereted a hercegnőt?
Hiszen olyan jóravaló teremtés!
Én...
Jól van, jól van...
Ne is beszéljünk róla!
Sajnálom.
Anle okozta ezt az egész felfordulást.
Mindig is elkényeztetett és rakoncátlan leány volt.
Ha újra látom, majd megnézheti magát.
Gondoskodok róla, hogy többé ne bánthasson téged.
Hagyd csak...
Már hogy lenne az én hibám, hogy ő nem elég ügyes?
Ha ennyire nem tud veszíteni, akkor nem kellett volna megsértenie!
Azt hiszed, nem tudom, miért viselkedsz így folyton?
Ha még egyszer ártani merészelsz Weiyoungnak,
ne engem okolj, ha nem fogom figyelembe venni, hogy testvérek vagyunk!
Fenség...
Hogy van Li Weiyoung?
Yuanlie herceg időben érkezett,
ezért Weiyoung kisasszony csak néhány ütést kapott.
Rouran hercegnője miért akarna bántani egy cselédlányt?
Állítólag Weiyoung kisasszony tiszteletlenül beszélt Rouranról.
Attól tartok, ez nem ilyen egyszerű...
Fenség, bármi legyen is ennek az oka,
Anle hercegnő túlságosan szigorú, és könyörtelen.
Ha egy nap fenséged hitvese lesz, félek...
Még mindig nem tudjuk biztosan, hogy a feleségem lesz-e vagy sem.
Olyan bosszantó, hogy egész nap követnek engem!
De... azért küldte őket az uralkodónk, hogy megvédjék fenségedet.
Ez Wei birodalmának császári palotája.
Ez ne volna elég biztonságos?
Nem volt könnyű dolgotok mostanában, hogy mindig engem kellett követnetek.
Ez a tiétek!
Köszönjük, fenség!
Ezt is megtarthatjátok!
Gyorsan!
Milyen huncut ez az Anle hercegnő...
De megérte, hogy ennyi napon át követtük őt.
Végre egyedül maradt.
Weiyoung, Anle hercegnő több alkalommal bántott téged.
Visszavágjak neki a kedvedért?
Kisasszony, nézze!
Sikerült nekik!
Na és Li Weiyoung?
Anle hercegnő meggyilkolásának időpontjában senki se láthatja Li Weiyoungot máshol a palotában!
Ne aggódjon, kisasszony!
Az a cseléd, akit sikerült lefizetnem, el fogja csalni Li Weiyoungot,
amint meglátják a papírsárkányt az égen.
Jobban mossátok ki a ruhákat!
- Igenis! - Igenis, értettük!
Kisasszony.
Liu ágyas udvarhölgye vagyok, Qingye.
Tanácsot kell kérnem öntől!
Kíváncsi vagyok, tudna-e rám szánni egy kis időt.
Mi a baj?
Kérem, jöjjön velem!
Ha kérdése van, kérdezze csak meg itt!
Én...
Még maradt némi elintéznivalóm.
Ha a teendőimmel végeztem, megkeresem önt Liu ágyas lakosztályában.
Kisasszony!
Changru!
Weiyoung, micsoda véletlen...
Pontosan. Mi szél hozott ma a palotába?
Mindennek Anle hercegnő az oka.
Lu ágyas a palotába hívott, hogy Anle hercegnőnek társasága lehessen.
Biztos nem lehet könnyű vele...
Na és te hogy kerülsz ide?
Az imént egy furcsa találkozásban volt részem.
Valóban?
Egy udvarhölgy, aki Liu ágyas szolgálójának adta ki magát,
egy félreeső helyre akart vinni engem...
Ez nagyon furcsa!
Nem esett bajod?
Semmi bajom...
Amióta Dongping herceg tőrbe akart csalni,
óvatosabb lettem.
Amint észrevettem, hogy valami nincs rendjén, rögtön eljöttem.
Nem árt, ha óvatos az ember.
Jó ideje nem találkoztunk.
Mit szólnál, ha sétálnánk egyet?
Jól van, menjünk!
Nos?
- Megtaláltátok a hercegnőt? - Nem!
Ez különös...
Azt mondták, a hercegnő errefelé jött.
Miért tűnt el?
Menjünk, és nézzünk szét arra!
Rendben!
Amikor Mindével elmentünk, hogy Zhou nénikénk üdvéért imádkozzunk,
oly sok minden eszembe jutott.
Mire gondolsz?
Sok ember...
Zhou néni, Ziyan... és persze Chiyun Rou és Li Minfeng is.
Számtalanszor ártottak nekem.
Most már minden a múlté.
Eszembe jutott, hogy minden egyes alkalommal, mikor bántottak,
te mellém álltál, és támogattál engem.
Sosem haboztál segíteni nekem újra és újra,
még ha ez számodra is szenvedést okozott.
Mindig is boldog voltam, hogy olyan húgom lehetett, mint te.
Én is örülök, hogy ilyen nővérkém van.
Most viszont mennem kell...
Changru...
Nagyon remélem, hogy téves a megérzésem.
Sajnálom, kisasszony!
Nem tudtam, hogy Li Weiyoung mostanában sokkal óvatosabb...
Majdnem elrontottad a tervünket!
Szerencsére összefutott velem.
De így én is érintett leszek ebben az ügyben...
[a császár trónterme]
Micsoda? A hercegnő eltűnt?
Mikor történt ez?
Étkezés után!
Nem sokkal evés után a hercegnő eltűnt!
Átkozott cseléd!
Jobban kellett volna vigyáznod a hercegnőre!
Ha bármi történik őfenségével,
felnégyeltetlek!
Minden az én hibám!
- Minden az én hibám...! - Követ úr.
Most nincs időnk az egymásra mutogatásra.
Az a legfontosabb, hogy a hercegnőt megtaláljuk.
Pontosan.
A hercegnőnk a császári palotában tűnt el.
Ha ezért bárki felelősnek tekinthető,
az maga Wei népe.
Hirdessék ki a parancsomat! Kutassák át a teljes palotát!
Találják meg a hercegnőt, amilyen gyorsan csak lehet!
Igenis!
Menjünk arra!
Anle!
Alaposan kutassanak át mindent!
Anle hercegnő bajban van?
- Bár elég gonosz teremtés... - Anle!
Látva, hogy aggódik érte Li Minde, remélem, nem lesz semmi baja...
Úgy vélem, hamarosan megtalálják majd Anle hercegnő holttestét.
Az anyámnak igaza volt.
Nem lehetek csupán ágyas.
Oly nagy igyekezetembe került mindez.
Sosem taposhat el többé senki!
Most, hogy Anle hercegnő halott,
Li Weiyoung következik.
Két legyet ütünk egy csapásra.
A kisasszonyom olyan okos!
Viszont...
Mielőtt Li Weiyounggal elbánnánk, valakivel találkoznom kell.
Ezúttal miért szerettél volna találkozni velem?
Nem akarok részt venni a hátborzongató cselszövéseidben.
„Tied”? „Enyém”?
Amíg Li Weiyoungról van szó, mit számít, melyikünk ügyéről beszélünk?
Még mindig úgy gondolod, hogy fenyegetést tudna jelenteni számomra?
Ezzel hitegeted magad?
Úgy tűnik, hogy...
Ebben mindketten érintettek vagyunk.
Anle!
- Anle! - Hercegnő!
- Fenség! - Nem tudtam megvédeni fenségedet!
Halált érdemlek a bűneimért!
Anle...!
Hogy történhetett ez?
Anle!
- Hercegnő...! - Fenség...!
Hercegnő!
A kánunk jó szándéka jeléül küldte ide a hercegnőt, hogy egy házassági békeszerződés jöhessen létre.
Ki hitte volna, hogy Wei birodalmának palotájában megölik majd őt?
Ha nem sikerül rájönniük, miért történt ez,
Rouran sohasem bocsátja ezt meg a népüknek!
Hercegnő...
Ne aggódjon, követ uram!
Válasszal tartozunk önöknek, ezért mindenképpen ki fogjuk deríteni, miért kellett meghalnia a hercegnőnek.
- Hercegnő... - Valami furcsa dolgot találtam!
Fenség!
[Császári Mosoda]
Megtaláltuk a Császári Mosoda jelvényét a bűntett helyszínén.
A gyilkos bizonyára elejthette, mikor a gyilkosság történt.
A gyilkos közületek való!
Nyugodjon meg, követ uram!
Mindenképpen rá fogunk jönni, mi történt.
Vegye elő mindenki a jelvényét!
Mutassátok a jelvényeket, hogy kizárhassanak titeket a gyanúsítottak közül!
Mi folyik itt?
Hol van a jelvényed?
Nincs nálam...
Biztos, hogy ő volt az!
Az a cseléd összeveszett a hercegnővel!
Őfensége csak móresre tanított, de te...!
Bizonyára megharagudtál a hercegnőre emiatt, és megölted őt!
Nem öltem meg Anle hercegnőt!
Más a gyilkosa!
Erre a jelvényre nincs is név ráfaragva.
Li Weiyoung jelvénye elveszett ugyan, de ettől még nem ő a gyilkos.
Pontosan!
Lehet, hogy valaki ellopta a jelvényét, hogy befeketítse őt!
~ déli 11 és 13 óra között ~
Anle hercegnő 2 nappal ezelőtt a Ló órájában tűnt el.
Beszéljetek!
Annak érdekében, hogy bizonyíthassátok az ártatlanságotokat, mondjátok el, hol voltatok akkor!
Épp akkor ebédeltünk...
A pihenőszobában voltunk és beszélgettünk.
Li udvarhölgyön és Xiaohongon kívül mind itt voltunk.
Én ruhákat vittem az ágyasoknak.
Egy kis ideig ott is maradtam.
Ezt mások is tudják tanúsítani.
Akkoriban tényleg nem tartózkodtam a mosodában.
De a Keleti Folyosón az unokatestvérembe, Li Changruba botlottam.
Egy Qingye nevű cselédlány is igazolni tudja, hogy ott jártam.
Szerezzétek meg a vallomásaikat!
Igenis!
A herceg hogyhogy nincs itt?
A hercegnő halála nagyon megviselte őt.
Őfensége megbetegedett.
Zong Ai, küldess valakit hozzá, hogy gondoskodjon róla!
Igenis!
Rendeljék ide a gyanúsítottat!
Li Weiyoung...
Miért mindig te vagy az?
Felség, ártatlan vagyok!
A bizonyíték ellened szól. Hogy mered azt állítani, hogy ártatlan vagy?
Felség! Ez a cseléd csakis hazugságokat beszél!
Azt mondta, hogy egy Qingye nevű szolgáló tanúsíthatja, hol járt,
de bizonyosságot nyert, hogy Liu ágyasnak sosem volt Qingye nevű szolgálólánya!
Hogy hihet neki még mindig?
Valaki csapdába akar csalni engem, felség!
Az unokatestvérem, Li Changru majd tanúsítja, hogy ott jártam!
Aznap a Keleti Folyosón az unokatestvéremmel beszélgettem.
Már idekérettem Li Changrut.
Li Changru kisasszony bebocsátást kér!
Köszöntöm felségedet!
Li Changru.
Alaposan gondold át, mit válaszolsz!
2 nappal ezelőtt a Ló órájában találkoztál Li Weiyounggal?
2 nappal ezelőtt a Ló órájában...?
Weiyoung...
Amikor 2 nappal ezelőtt ellátogattál a palotába, találkoztunk, nem igaz?
Emlékezz vissza!
Még egy kicsit beszélgettünk is!
Pontosan! Alaposan gondold át!
Itt most Weiyoung életéről van szó!
Ha hazudni mersz, az felségárulás!
Miben mesterkednek?
Arra próbálják rávenni, hogy hamis vallomást tegyen?
A hercegnő lelke köztünk jár!
Ha nem vallod be az igazat, az istenek lesújtanak majd rád!
Igen...
Én... én tényleg láttam akkor az unokatestvéremet.
Megmondtam! Weiyoung ártatlan!
Te az unokatestvére vagy.
Ki tudja, nem csak segíteni próbálsz-e neki!
Halljam, hol láttad őt aznap!
Nos...
A Császári Kertekben jártunk.
Changru...
Jól gondold meg, mit felelsz!
Akkor...
A Császári Mosodában.
Az egyikük azt állítja, hogy a Keleti Folyosón járt,
míg a másik a Császári Kerteket és a mosodát említi.
Li Weiyoung, talán hasonmásaid vannak?
Nyilvánvaló, hogy hazudik miattad!
Soha nem is találkozott veled aznap!
Arcátlan!
Hogy mersz hazudni őfelsége előtt?
Felség!
Kérem, engedje szabadon az unokatestvéremet!
Ő ártatlan!
Noha nem találkoztam vele aznap, hiszem, hogy ártatlan!
Changru...!
Miket beszélsz?
- Hiszen unokatestvérek vagyunk! - Sajnálom!
Nem segíthetek!
Sajnálom!
Miért...?
Miért csinálod ezt?
Felség, igazat beszélek!
Az egyikük biztosan hazudik.
Li Changru, jobb, ha ezt nagyon alaposan átgondolod!
Ha felségárulásra vetemednél,
azzal akár az egész családodat bajba keverheted.
Halljam az igazat most azonnal!
Felség, kérem, ne öljön meg! Elmondom az igazat!
2 nappal ezelőtt, a Ló órájában egyáltalán nem láttam Weiyoungot!
A Császári Kertekben jártam a legidősebb unokatestvéremmel,
Gaoyang hercegnével!
Kéretem Gaoyang hercegnét!
Weiyoung, ha csak én bűnhődnék ezért,
hajlandó volnék az életemet is kockára tenni érted, hogy segítsek.
De ez az egész Li-családra hatással lehet.
Tényleg nem segíthetek!
Li Changru...
Sosem hittem volna, hogy ilyen ember vagy!
Weiyoung...
Gaoyang hercegné bebocsátást kér!
Köszöntöm, felség.
Gaoyang hercegné.
2 nappal ezelőtt a Ló órájában merre jártál?
Changruval mindkettőnket Lu ágyas palotájába kérettek.
A Császári Kertekben találkoztunk.
Így hát ott maradtunk, és beszélgettünk egy órán keresztül.
Felség, végre tisztázódott minden.
A hercegnőnket a palotájában az egyik alattvalója ölte meg.
Bármi volt is a szándéka, felséged a felelős, amiért képtelen volt megvédeni őfenségét.
A történteket jelenteni fogom az uralkodónknak.
Ha felséged képtelen lesz kielégíteni a kánt az ítéletével,
Rouran ezt nem fogja annyiban hagyni!
Most pedig bocsásson meg!
[Császári Börtönök]
Changru...
Mindig is húgomként tekintettem rád.
Hogy bánhatsz így velem?
Ez az egész nem volt más, csak színjáték?
Weiyoung!
Fenség...
Li Changru!
Figyelmeztettelek, hogy ne merészelj ártani Li Weiyoungnak!
Figyelsz egyáltalán arra, amit mondok?
Fenséged talán félreértette a szándékaimat?
Nekem ehhez semmi közöm!
Li Changru!
Tényleg nem kellett volna alábecsülnöm a képességeidet.
Mindenre képes lennél, csak hogy megkaphasd, amit akarsz!
Nekem ehhez semmi közöm!
Felesleges bármit is mondanom neked!
Nem érdekel, hogyan fogod csinálni, de azt akarom, hogy mindenki tudja,
hogy Li Weiyoungnak semmi köze nem volt Anle hercegnő halálához!
Azt nem tehetem!
Őfelsége egy másik tanú által már bizonyította, hogy Li Weiyoung hazudott!
Immár senki sem segíthet neki!
A másik szemtanú a te bűntársad, Li Changle!
Igen!
Bűntársak vagyunk!
Fenséged fel fogja ezt fedni a császár előtt?
Őfelségét biztosan érdekelné ez az ügy.
És... sok minden más is biztos érdekelni fogja!
Hogy mersz fenyegetni?
Nem fenyegetem önt, fenség.
Csak azt akarom, hogy tudja, hogy én vagyok az egyedüli, aki igazán törődik önnel!
Mi az, ami úgy vonzza önt Li Weiyoungban?
Megbízik fenségedben? Segíthetne önnek?
Még megnyílni sem mer előtte!
Pontosan!
Valóban nem áll még mellettem.
De előbb vagy utóbb az enyém lesz.
Akarod tudni, miért szerettem belé?
Mert ő az első nő, aki képes volt megnyugtatni az elmémet!
Ő az egyetlen, akire képes volnék akár az életemet is rábízni!
Még a szememre meri vetni, hogy könyörtelen vagyok?
Hiszen fenséged tanított meg erre!
Az a sok, aprólékosan megtervezett lépés és igyekezet! Mégis kiért volt?
Azért tettem, hogy fenséged mellett lehessek, és hogy megvalósíthassa az álmait!
Oly sokat tettem fenségedért!
Engem kellene a legjobban szeretnie!
Li Changru!
Kinek képzeled magad?
Számomra te egy cseléd vagy!
Azt hiszed, kényedre-kedvedre bármit megtehetsz, mert együtt háltam veled?
Ha Li Weiyoungnak bármi baja esne,
vele együtt fogsz sírba szállni te is!
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com